armvectores/hy_wikipedia_2023 huggingface dataset:
Ֆինլանդիայի նախագահ

Ֆինլանդիայի նախագահը պետության ղեկավարն է։
Ֆինլանդիայի նախագահի պաշտոնը հիմնադրվել է 1919 թվականին։ 2012 թվականի մարտի 1-ից այդ պաշտոնը զբաղեցնում է Սաուլի Նինիստոն, որը հաղթել է 2012 թվականի փետրվարի 5-ի նախագահական ընտրություններում և երկրորդ անգամ վերըտրվել՝ 2018 թվականի հունվարի 28-ի ընտրություններում։


== Ընտրության կանոններ ==
Ընտրության կանոնները սահմանվել են Ֆինլանդիայի Սահմանադրությամբ, որն ուժի մեջ է մտել 2000 թվականի մարտի 1-ից:
Ֆինլանդիայի Հանրապետության նախագահն ընտրվում է ուղղակի համաժողովրդական քվեարկությամբ: Իրադարձությունների բնականոն ընթացքի դեպքում նախագահական ընտրություններն անցկացվում են 6 տարին մեկ։ Գործող նախագահի պարտականությունների կատարման անհնարինության դեպքում նոր նախագահն ընտրվում է հնարավորինս սեղմ ժամկետում:
Երկրի նախագահ կարող է դառնալ միայն ֆինլանդացին։ Նույն անձը կարող է նախագահ ընտրվել ոչ ավելի, քան երկու հաջորդական ժամկետով։
Նախագահի թեկնածու կարող է առաջադրել այն քաղաքական կուսակցությունը, որը խորհրդարանում առնվազն մեկ տեղ է ստացել նախորդ ընտրություններում, կամ ընտրողների առնվազն 20 000 ձայն։
Եթե առաջադրվել է միայն մեկ թեկնածու, ապա նա նախագահ է դառնում առանց քվեարկության։ Հակառակ դեպքում քվեարկության առաջին փուլը տեղի է ունենում հունվարի երրորդ կիրակի օրը։ Եթե թեկնածուներից մեկը հավաքում է 50% + 1 ձայն, նա դառնում է նախագահ։ Հակառակ դեպքում 3 շաբաթ անց նշանակվում է քվեարկության երկրորդ փուլ, որին մասնակցում են առաջին փուլում ամենաշատ ձայներ հավաքած երկու թեկնածուները: Երկրորդ փուլում ամենաշատ ձայներ հավաքած թեկնածուն հաղթում է։ Ձայների հավասարության դեպքում ընտրությունների արդյունքները որոշվում են վիճակահանությամբ։
Նոր նախագահը պաշտոնը ստանձնում է ընտրություններին հաջորդող ամսվա առաջին օրը (փետրվարի 1-ին կամ մարտի 1-ին)՝ ժամը 12:00-ին հանդիսավոր ելույթ ունենալով խորհրդարանի առջև: Դրանից հետո (ժամը 12։20-ի սահմաններում) սկսվում են նոր նախագահի լիազորությունները և ավարտվում նախորդի լիազորությունները։


== Երդում ==
Երդման տեքստն ամրագրված է Ֆինլանդիայի Սահմանադրության 56-րդ հոդվածով։ 


== Ֆինլանդիայի նախագահների ցանկ ==
      Ազգային առաջադիմական կուսակցություն
      Գյուղացիական միություն
      Ազգային կոալիցիա
      Ֆինլանդիայի կենտրոն
      Ֆինլանդիայի սոցիալ-դեմոկրատական կուսակցություն


== Նստավայր ==
Ֆինլանդիայի նախագահն ունի երեք պաշտոնական նստավայր՝ նախագահական պալատ և Մանթյունիեմի (Հելսինկիում), ինչպես նաև ամառային նստավայր՝ Կուլտարանտա (Նաանտալիի մոտ)։


== Աշխատավարձ ==
2012 թվականից ի վեր նախագահի աշխատավարձը կազմում է տարեկան 160 հազար եվրո: Նախագահը նաև ստանում է շուրջ 200 հազար եվրո հանդիպումների և ներկայացուցչական այլ կարիքների կազմակերպման համար: Ֆինլանդիայի և արտերկրի պետական այցերի, ինչպես նաև այլ հանդիպումների համար 2012 թվականին հատկացվել է 2,9 միլիոն եվրո: 2012 թվականի ընդհանուր նախահաշիվը կազմել է 19 միլիոն եվրո (2011 թվականին՝ 21,8 միլիոն եվրո)։


== Ծանոթագրություններ ==


== Արտաքին հղումներ ==
Ֆինլանդիայի նախագահի պաշտոնական կայքը
Ֆինլանդիայի Սահմանադրություն
Կասալա (քաղաք)

Կասալա (արաբ․՝ كسلا‎‎, անգլ.՝ Kassala), բնակչության թվով հինգերորդ քաղաքը Սուդանում։ Երկրի ամենահին քաղաքներից մեկն է ։ Համանուն նահանգի վարչական կենտրոնն է։


== Նկարագրություն ==
Կասալան գտնվում է Սուդանի արևելքում, Խարտում-Պորտ Սուդան մայրուղու վրա։ Քաղաքը գտնվում է Խարտումից մոտ 400 կմ հեռավորության վրա և Էրիտրեայի սահմանից 22 կմ հեռավորության վրա։ Քաղաքը գտնվում է ծովի մակարդակից 531 մ բարձրության վրա։ Հիմնական բնակչությունը պատկանում է Բեժայի էթնիկ խմբին։
Քաղաքի բնակչության թվաքանակի դինամիկան ըստ տարիների:


== Պատմություն ==
Կասալան հիմնադրվել է 1840 թվականին որպես Եգիպտոսի Սուդանը նվաճելու ժամանակ Մուհամեդ Ալիի (պաշտոնապես Օսմանյան կայսրության վասալ, բայց իրականում անկախ տիրակալ) եգիպտացի զինվորների ռազմական ճամբար։ 1885 թվականին քաղաքը գրավվել է մեսիանիստների կողմից։ 1894 թվականին Կասալայի համար մղված մարտից հետո (անգլ.՝ Battle of Kassala) քաղաքը գրավվել է իտալացիների կողմից։ 1897 թվականին Իտալիան վերադարձրել է քաղաքը Եգիպտոսին։ 1899 թվականին Կասալան անցել է անգլո-եգիպտական Սուդանի տիրապետության տակ։ 1956 թվականին Սուդանը անկախություն է ստացել։
1940 թվականի հուլիսից մինչև 1941 թվականի հունվարի կեսերը, Երկրորդ համաշխարհային պատերազմի ժամանակ՝ Արևելյան Աֆրիկայի արշավի ընթացքում, քաղաքը գրավվել է Արևելյան Աֆրիկայից դուրս եկած իտալացիների կողմից, որից հետո բրիտանական կայազորը վերադարձել է քաղաք։
1960-ական թվականներից քաղաք են ժամանել զգալի թվով փախստականներ՝ սկզբում Եթովպիայից և Էրիթրեայից, իսկ ավելի ուշ՝ քաղաքացիական պատերազմի սկսվելուց հետո, Սուդանի այլ նահանգներից։


== Կլիմա ==


== Ծանոթագրություն ==


== Արտաքին հղումներ ==
Կասալայից մինչև Սուդան և աշխարհի խոշորագույն քաղաքներ հեռավորությունը
Կասալայի կլիման
Լյուդմիլա Անցիֆերովա

Լյուդմիլա Անցիֆերովա (ռուս.՝ Людми́ла Ива́новна Анцы́ферова, մայիսի 18, 1924(1924-05-18), Զլատոուստ, Ուրալի մարզ, ՌԽՖՍՀ, ԽՍՀՄ - սեպտեմբերի 10, 2013(2013-09-10)), խորհրդային և ռուս հոգեբան, մեթոդաբանության, հոգեբանության պատմության և տեսության, հոգեբանության զարգացման և գերոնտոհոգեբանության ոլորտում մասնագետ, մտածողության հոգեբանության և անձի հոգեբանության մասին հիմնարար աշխատանքների հեղինակ։ Առաջարկել է անձի սեփական տեսությունը։


== Կենսագրություն ==
Լյուդմիլա Անցիֆերովան ծնվել է 1924 թվականի սեպտեմբերի 18-ին Զլատոուստում, ՌԽՖՍՀ։ 1948 թվականին ավարտել է Մոսկվայի համալսարանի փիլիսոփայության ֆակուլտետը, որից հետո սովորել է ասպիրանտուրայում՝ հոգեբանության ամբիոնում։ Պրոֆեսոր Սերգեյ Ռուբինշտեյնի ղեկավարությամբ «Բարձրագույն նյարդային գործունեության և մտածողության խնդրի մասին Իվան Պավլովի աշխատություն» թեմայով պաշտպանել է թեկնածուական դիսերտացիան։ 1953 թվականից մինչև 1956 թվականն աշխատել է ՌԽՖՍՀ մանկավարժական գիտությունների ակադեմիայի հոգեբանության ինստիտուտում, իսկ հետո՝ Ռուսաստանի գիտությունների ակադեմիայի փիլիսոփայության ինստիտուտի հոգեբանության բաժնում։ 1972 թվականից աշխատել է ԽՍՀՄ գիտությունների ակադեմիայի հոգեբանության ինստիտուտում, որտեղ եղել է հոգեբանության փիլիոփայական խնդիրների (1974-1982) լաբորատորիայի և անձի հոգեբանության (1982-1991) լաբորատորիայի բաժնի վարիչ։ 1991 թվականից եղել է գլխավոր գիտական աշխատակից։
1974 թվականին պաշտպանել է դոկտորական դիսերտացիան, 1991 թվականին ստացել է պրոֆեսորի գիտական կոչում։ Եղել է Կրթության ռուսական ակադեմիայի պատվավոր անդամ (1996 թվականի ապրիլի 11-ից): 1984 թվականին դարձել է ՌԽՍՖՀ գիտության վաստակավոր գործիչ, «Հոգեբանական ամսագրի» գլխավոր խմբագրի տեղակալ։
Լյուդմիլա Անցիֆերովան մահացել է 2013 թվականի սեպտեմբերի 10-ին Մոսկվայում՝ 88 տարեկան հասակում։


== Հրապարակումներ ==
О закономерностях элементарной познавательной деятельности. 1961.
Принцип развития в психологии. — Академия наук СССР: Институт психологии, 1974.
Развитие и современное состояние зарубежной психологии. 1974.
Материалистические идеи в зарубежной психологии. 1974.
Психология формирования и развития личности. 1981.
Психика и сознание как функция мозга. 1985.


== Ծանոթագրություններ ==


== Արտաքին հղումներ ==
История психологии в лицах: Персоналии. Психологический лексикон. Энциклопедический словарь в шести томах / Под. ред. Л. А. Карпенко, ст. «Анцыферова Людмила Ивановна»
Большая биографическая энциклопедия — Анцыферова, Людмила Ивановна
Институт психологии РАН — Анциферова Людмила Ивановна
Институт психологии Российской академии наук — Скончалась Людмила Ивановна Анцыферова. СОБОЛЕЗНОВАНИЯ
Սակունիխա (գյուղ, Նեդրիգայլովի շրջան)

Սակունիխա (ուկրաիներեն՝ Сакуниха), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Սակունիխա գյուղում բնակվում էր 522 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ministry

Ministry, ամերիկյան ինդուստրիալ մետալ խումբ։ Խումբը հիմնադրել է Էլ Յորգենսենը 1981 թվականին։ Սկսելով նոր ալիքից, խումբն աստիճանաբար փոխում է իր ուղղությունը՝ դառնալով 1980-ականների ինդուստրիալ մետալի առաջին կատարողներից։ Ministry-ն հատկապես մեծ ճանաչում է ստանում 1990-ականների սկզբում իրենց հինգերորդ ստուդիո ալբոմի՝ Psalm 69: The Way to Succeed and the Way to Suck Eggs (1992) և Լալապալուզայի փառատոնի շրջագայության շնորհիվ։
27 տարվա ստեղծագործական կյանքից հետո Յորգանսենը 2008 թվականին որոշում է փակել խումբը, ասելով, որ վերամիավորում երբևէ տեղի չի ունենա։ Այնուամենայնիվ, 2011 թվականի օգոստոսին հայտարարվեց վերամիավորման մասին, երբ Ministry-ն ընդունեց 2012 թվականի օգոստոսին Wacken Open Air փառատոնի մասնակցության առաջարկը։ 2012 թվականի մարտի 23-ին խումբը նոր ալբոմ է թողարկում՝ Relapse, որին հաջորդում է միջազգային համերգային շրջագայությունը։ Կիթառահար Մայք Սկաչայի մահից հետո, 2013 թվականի սեպտեմբերին Ministry-ն թողարկում է From Beer to Eternity ալբոմը և հյուրախաղեր սկսում նոր կիթառահար Կեսար Սոտոյի հետ։


== Ժամանակագրություն ==


== Ծանոթագրություններ ==


== Արտաքին հղումներ ==
Al Jourgensen/ Archived 2017-06-26 at the Wayback Machine.
Official site
Ministry AllMusic կայքում
Ministry @ prongs.org
Jon Wiederhorn, MTV News, 10:11 p.m. EDT May 6, 2004, "In President Bush, Ministry Find Both A Monster And A Muse".
Kirk Miller, Rolling Stone, June 21, 2004, "Ministry's War on Bush" Archived 2009-07-09 at the Wayback Machine..
Bernard Van Isacker, Side-Line, November 25, 2005, “Taming the old demons”.
(7086) Բոպ

(7086) Բոպ (անգլ.՝ Bopp), աստերոիդ աստերոիդների գոտի ներքին մասում։ Հայտնաբերվել է 1991 թվականի հոկտեմբերի 5-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 1,908979 ա. մ., առավելագույնը մոտենում է 1,7427 ա. մ. հեռավորության վրա և հեռանում 2,0753 ա. մ.։ Արեգակի շուրջ մեկ ամբողջական պտույտ է կատարում 963,39 երկրային օրվա ընթացքում, իր ուղեծրով շարժվելով միջինում 0,373682 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 25,62° անկյուն։
Բոպ աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7086) Բոպ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իլինկա (այլ կիրառումներ)

Իլինկա, կարող է վերաբերել՝


== Ուկրաինայի բնակավայրեր ==
Իլինկա - ավան, Ուկրաինայի Դոնեցկի մարզի Ենակիևոյի քաղաքային խորհրդում
Իլինկա - գյուղ, Ուկրաինայի Դոնեցկի մարզի Մարյինի շրջանում
Իլինկա - գյուղ, Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում
Իլինկա - գյուղ, Ուկրաինայի Ղրիմի Ինքնավար Հանրապետության Սակիի շրջանում
Իլինկա - գյուղ, Ուկրաինայի Օդեսայի մարզի Բելյավկայի շրջանում
Իլինկա - քաղաքատիպ ավան, Ուկրաինայի Դոնեցկի մարզի Մարյինի շրջանում


== Ռուսաստանի բնակավայրեր ==
Իլինկա - քաղաքատիպ ավան Ռուսաստանի Աստրախանի մարզի Իկրյանինսկի շրջանի կազմում։
Իլինկա - գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Իլինկա - գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Իլինկա - գյուղ Ռուսաստանի Լիպեցկի մարզի Դոլգորուկովսկի շրջանի կազմում։
Իլինկա - գյուղ Ռուսաստանի Լիպեցկի մարզի Դոլգորուկովսկի շրջանի կազմում։
Իլինկա - գյուղ Ռուսաստանի Լիպեցկի մարզի Լև-Տոլստովսկի շրջանի կազմում։
Իլինկա - գյուղ Ռուսաստանի Կեմերովոյի մարզի Նովոկուզնեցկի շրջանի կազմում։
Իլինկա - գյուղ Ռուսաստանի Սմոլենսկի մարզի Շումյաչինսկի շրջանի կազմում։
Յուզվերան

Յուզվերան, գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում էր Ստորին Բասենում, Խորասան գյուղաքաղաքից 10 կմ հարավ-արևմուտք, Արաքս գետի աջակողմյան վտակներից մեկի ափին։ Գյուղով էր անցնում Հասանկալա-Բայազետ ճանապարհը։


== Անվան ստուգաբանություն ==
Յուզվերանը թուրքերեն բառ է, որը նշանակում է «100 տվող»։ Թուրքերն այդպես էին գյուղը կոչում, քանի որ վերջինս ուներ բերի հողեր և, իբր թե, տարին 100 բերք էր տալիս։


== Բնակչություն ==
1878 թվականին ուներ 130 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(1148) Ռարահու

(1148) Ռարահու (անգլ.՝ Rarahu), աստերոիդ աստերոիդների հիմնական գոտում։ Հայտնաբերվել է 1929 թվականի հուլիսի 5-ին Ալեքսանդր Դեյնչի կողմից Սիմեիզում։
Միջին հեռավորությունը Արեգակից կազմում է 3,016273 ա. մ., առավելագույնը մոտենում է 2,6767 ա. մ. հեռավորության վրա և հեռանում 3,3558 ա. մ.։ Արեգակի շուրջ մեկ ամբողջական պտույտ է կատարում 1913,39 երկրային օրվա ընթացքում, իր ուղեծրով շարժվելով միջինում 0,188147 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,85° անկյուն։
Ռարահու աստերոիդը պատկանում է Էոսի աստերոիդների ընտանիքին, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1148) Ռարահու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(7001) Նյոթեր

(7001) Նյոթեր (անգլ.՝ Noether), աստերոիդ աստերոիդների հիմնական գոտում։ Հայտնաբերվել է 1955 թվականի մարտի 14-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,379469 ա. մ., առավելագույնը մոտենում է 2,0203 ա. մ. հեռավորության վրա և հեռանում 2,7386 ա. մ.։ Արեգակի շուրջ մեկ ամբողջական պտույտ է կատարում 1340,66 երկրային օրվա ընթացքում, իր ուղեծրով շարժվելով միջինում 0,268525 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,02° անկյուն։
Անվանումը ստացել է Էմմի Նյոթերի պատվին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7001) Նոյթեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խոմենկի (գյուղ, Շառգորոդի շրջան)

Անվան այլ կիրառումների համար տե՛ս՝ ԽոմենկիԽոմենկի (ուկրաիներեն՝ Хоменки), գյուղ Ուկրաինայի Վիննիցայի մարզի Շառգորոդի շրջանում։ Հիմնադրվել է 1625 թվականին։
2001 թվականի տվյալներով Խոմենկի գյուղում բնակվում էր 2 165 մարդ։ Բնակավայրը զբաղեցնում է 31,6 կմ² տարածք։ Բնակչության խտությունը կազմում էր 68,51 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուրուգվայի վարչական բաժանում

Ուրուգվայը վարչա-տարածքային առումով բաժանված է 19 դեպարտամենտրների (իսպ.՝ departamentos)։
Հետևյալ աղյուսակում ներկյցված է Ուրուգվայի դեպարտամենտների ցանկը իսպաներեն լեզվի հերթականությամբ։
Փասայկ շրջան (Նյու Ջերսի)

Փասայկ շրջան (անգլ.՝ Passaic County), ԱՄՆ Նյու Ջերսի նահանգի 21 վարչական միավորներից մեկը։ Ընդհանուր տարածությունը 479 կմ² է, բնակչությունը՝ 501.226 մարդ (2010 թ. տվյալներով)։ Շրջկենտրոնն է Փատերսոն բնակավայրը։ Կազմավորվել է 1837 թ.։
Պագանիկո Սաբինո

Պագանիկո Սաբինո (իտալերեն՝ Paganico Sabino), կոմունա Իտալիայում, գտնվում է Լացիո շրջանում՝ Ռիետի պրովինցիայում։ Բնակությունը կազմում է 189 մարդ (2008 թվականին), խտություննը կազմում է 21 մարդ/կմ²։ Տարածքը կազմում է 9 կմ²։ Փոստային ինդեքս՝ 2020։ Հեռախոսսյին կոդ՝ 0746։


== Ժողովրդագրություն ==


== Համայնքի վարչակազմը ==
Հեռախոս։ 0765 723032
Էլ-փոստ։
Պաշտոնական կայք։ http://www.paganicosabino.org/


== Արտաքին հղումներ ==
Официальный сайт населённого пункта (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Sito della Pro-loco
Istituto Nazionale di Statistica
www.paganicosabino.org/
Уебсайт на общината
Շավո Օդաջյան

Շավո Օդաջյան (անգլ.՝ Shavo Odadjian, ապրիլի 22, 1974(1974-04-22), Երևան, Հայկական ԽՍՀ, ԽՍՀՄ), հայազգի երաժիշտ, առավել հայտնի է որպես հանրահայտ System of a Down խմբի բաս կիթառահար։


== Կենսագրություն ==
Շավո Օդաջյանը (լրիվ անունն է՝ Շավարշ) ծնվել է 1974 թվականի ապրիլի 22-ին Երևանում, ՀԽՍՀ։ Պատանի ժամանակ Շավոն շատ էր սիրում զբաղվել սկեյտսբորդինգով և լսել պանկ ռոք և հևի մետալ երաժշտություն։ Իր սիրած խմբերն էին՝ The Punk Angle, Dead Kennedys, KISS, Black Sabbath։ Դեռ երիտասարդ ժամանակ Շավոն ծնողների հետ տեղափոխվում է Իտալիա, այնուհետև՝ Լոս Անջելես։ Շավոյի դաստիարակությամբ հիմնականում զբաղվում էր նրա տատիկը, սակայն նրա մահվանից հետո, ինչպես Շավոն է ասում, նա կորցրեց իր հավատքը և դադարեց առաջվա պես քնելուց առաջ աղոթել։ Շավո Օդաջյանը սովորել է այն նույն դպրոցում, որտեղ սովորել են Սերժ Թանգյանը և Դարոն Մալաքյանը, սակայն տարիքային տարբերության պատճառով դպրոցում իրար հետ ծանոթանալ չի հաջողվել։
Շավո Օդաջյանը աշխատում էր բանկում և նվագում էր սեփական խմբում, երբ մի օր ձայնագրման ստուդիայում ծանոթանում է Սերժ Թանգյանի և Դարոն Մալաքյանի հետ։ Սկզբից Շավո Օդաջյանին նշանակեցին Soil խմբի մենեջեր, իսկ 1995 թվականին նա դառնում է խմբի մշտական բաս-կիթառահար, իսկ խումբը այդ ժամանակից սկսեց կոչվել System of a Down։ Խմբի հետ Շավարշ Օդաջյանը ձայնագրում է 5 ալբոմ՝ System Of A Down (1998), Toxicity (2001), Steal This Album! (2002), Mezmerize (2005), Hypnotize (2005), ինչպես նաև հանդիսացավ System of a Down խմբի որոշ տեսահոլովակների (Aerials, Toxicity, Question, Hypnotize) ռեժիսոր։
Դեռ 18 տարեկան հասակում, երբ դեռ չէր ձևավորվել System of a Down խումբը, Շավո Օդաջյանը դրվագային դեր է խաղում AC/DC խմբի Big Gun երգի տեսահոլովակում։
Շավո Օդաջյանը հայտնի լոս-անջելեսյան դի-ջեյ է՝ DJ Tactic մականունով։ 2001 թվականի մարտի 2-ին մասնակցում է Rock/DJ Explosion իրադարձությանը, ինչպես նաև համագործակցում է Սերժ Թանգյանի և հայ հայտնի երաժիշտ Արտո Թունջբոյաջյանի հետ Serart պրոյեկտի շրջանակներում։
2001 թվականին Շավո Օդաջյանը էպիզոդիկ դեր է խաղում Zoolander ֆիլմում։
Հատկանշական է, որ Soil խմբում Շավո Օդաջյանը որոշ ժամանակ եղել է կիթառահար։ Ըստ նրա՝ նա սովորական էլեկտրական կիթառ ավելի լավ է նվագում, քան բաս կիթառ։ Բաս կիթառ նվագելիս Շավոն հիմնականում օգտվում է մեդիատոռից, բայց երբեմն նվագում է նաև մատներով։
2005 թվականին Շավո Օդաջյանը իրականացնում է իր երաժշտական պրոյեկտը՝ ստեղծելով Achozen էքսպերիմենտալ հիպ հոպ խումբը, որտեղ նա նվագում է մինչ օրերս։ Շավոն Achozen խմբի վոկալիստն է և կիթառահարը։


== Աղբյուրներ ==
Շավո Օդաջյանի կենսագրություն
Պաշտոնական կայք
Մ.թ.ա. 107


== Դեպքեր ==


== Ծնունդներ ==


== Մահեր ==
Նազենի

Նազենի, հայկական արական անուն։ Առաջացել է հայերեն «նազենի» ձևով ածականից։
Ներկայում օգտագործվում է որպես իգական անուն։


== Կրողներ ==
Նազենի Հովհաննիսյան (1982)


== Ծանոթագրություններ ==
Կուոկանիեմի

Կուոկանիեմի (ռուս.՝ Ку́оккание́ми, ֆիններեն՝ Kuokkaniemi), գյուղ Ռուսաստանի Կարելիայի հանրապետության Սորտավալսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կատերինովսկի գյուղական խորհուրդ (Խարկովի մարզ)

Անվան այլ կիրառումների համար տե՛ս՝ Կատերինովսկի գյուղական խորհուրդ (այլ կիրառումներ)Կատերինովսկի գյուղական խորհուրդ  (ուկրաիներեն՝ Катеринівська сільська рада), Ուկրաինայի Խարկովի մարզի Վելիկոբուրլուկսկի շրջանում։
2001 թվականի տվյալներով Կատերինովսկի գյուղական խորհրդում բնակվում էր 907 մարդ։ Բնակավայրը զբաղեցնում է 68.67 կմ² տարածք։ Բնակչության խտությունը կազմում էր 13.21 մարդ/կմ²։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բոբե (լաոսյան տառ)

Բոբե («այծ»), լաոսերեն այբուբենի 14-րդ տառը։ Նման է թաիլանդերեն այբուբենի «բոբայմայ» տառին։ Լաոսերեն այբուբենում համարվում է ակսոնկան տառ, այսինքն՝ միջին կարգի։ Արտասանվում է ձայնավոր։ Բառավերջում արտասանվում է նաև որպես «մեկոպ»։ Նաև օգտագրոծվում է որպես «ինցիալ»։


== Արտաքին հղումներ ==
Լաոսերեն այբուբեն
Գաբրիել Յուրկիչ

Գաբրիել Յուրկիչ (խորվ.՝ Gabrijel Jurkić. մարտի 24, 1886(1886-03-24)[…], Լիվնո, Condominium of Bosnia and Herzegovina, Ավստրո-Հունգարիա - փետրվարի 25, 1974(1974-02-25)[…], Լիվնո, Բոսնիա և Հերցեգովինա),  բոսնիացի նկարիչ։


== Կենսագրություն ==
Ծնվել է 1886 թվականի մարտի 24-ին Լիվնոյում։ Ծննդավայրում տարրական դպրոցն ավարտելուց հետո հաճախել է առևտրական դպրոց։ 1902-1905 թվականներին սովորել է Սարաևոյի միջնակարգ տեխնիկական դպրոցի շինարարական ֆակուլտետում, 1907-1908 թվականներին ուսանել Զագրեբի արվեստների ու արհեստների ժամանակավոր դպրոցում, 1908-1909 թվականներին՝ Վիեննայի գեղարվեստի ակադեմիայում, որտեղ Յուրկիչին միանգամից փոխադրել են կերպարվեստի ընդհանուր ֆակուլտետի չորրորդ կուրս։ 1909-1911 թվականներին հաճախել է Կազիմիր Պոխվալսկու հատուկ դասընթացներին, խորացել Բոսնիայի արվեստագիտության պատմության մեջ։ Վերադարձել է Սարաևո, որտեղ էլ 1911 թվականին կազմակերպվել է նրա առաջին անհատական ցուցահանդեսը։ Մոտ կես դար Սարաևոյում ապրելուց ու ստեղծագործելուց հետո կնոջ՝ կաթոլիկ ճանաչված գրող Շտեֆանյայի հետ տեղափոխվել է հայրենի Լիվնո, աշխատել Գորիցեի ֆրանցիսկյան վանքի համեստ արվեստանոցում։ Այդ վանքին էլ կտակել է իր աշխատանքները։


== Ստեղծագործություններ ==
Սկզբից ևեթ Յուրկիչի կտավները ներթափանցված են եղել հեզությամբ ու քնարականությամբ։ Նրան բնութագրել են որպես 1911—1921 թվականների ականավոր դեմքերից մեկի։ Այդ ժամանակաշրջանում նա վրձնել է ռոմանտիկ ոգեշնչումով հագեցած բնապատկերներ։ Ապա ստեղծել է հիանալի դիմանկարներ, որոնցում կարողացել է վարպետորեն արտացոլել իր հերոսների ներաշխարհը։ 20-ական թվականներից Յուրկիչն ազատվել է ակադեմիական կողմնորոշումից, անցում կատարել իմպրեսիոնիզմին, կիրառել պուանտիլիստական տեխնիկան և իր կտավներն ավելի շատ ողողել լույսով։


== Հիշատակ ==
Լիվնոյում կա Յուրկիչի ստեղծագործությանը նվիրված պատկերասրահ, իսկ նրա լուսանկարներն էլ ներկայացված են Զագրեբի ժամանակակից արվեստի թանգարանում։
1993 թվականին թողարկվել է Գաբրիել Յուրկիչի դիմապատկերով փոստային դրոշմանիշ։
Խորվաթ արվեստի պատմաբան Իվանկա Ռեբերսը գրել է Յուրկիչի կյանքի ու ստեղծագործության լուսաբանմանը նվիրված մենագրություն։


== Ծանոթագրություններ ==


== Արտաքին հղումներ ==
Galerija Kaptol
Galerija Mona Lisa
Matica Hrvatska – Članak u Vijencu, 2005.
Ալեն Քիգան

Քիգան Ֆիլիպ Ալեն (անգլ.՝ Keegan Phillip Allen, հուլիսի 22, 1989(1989-07-22), Լոս Անջելես, Կալիֆոռնիա, ԱՄՆ), ամերիկացի դերասան, լուսանկարիչ և երաժիշտ։ Առավել հայտնի է «Հմայիչ խաբեբաներ» հեռուստասերիալում Թոբի Քավանոյի դերով։


== Կյանք և կարիերա ==
Ալենը ծնվել է 1989 թվականի հուլիսի 22-ին, Կալիֆոռնիայում՝ Յոհան Սնայդերի և դերասան Ֆիլիպ Ալենի ընտանիքում։ Դեռահաս տարիքում նա հետաքրքրված էր լուսանկարներով և կինեմատոգրաֆիայով։ Ալենը ազգությամբ  հրեա է։
Տասներեք տարեկանում նա ստացել է իր առաջին դերը՝ Animal Planet փաստագրական ֆիլմում։ 2002 թվականին նա նկարահանվել է «Small Emergencies» կարճամետրաժ ֆիմում։ Երկարատև ընդմիջումից հետո 2010 թվականին նա հայտնվել է Nickelodeon հեռուստաալիքի «Դեպի մեծ ժամանակներ» հեռուստասերիալում։ Նույն թվականին նա նկարահանվել է «As a Last Resort» ֆիլմում։ Ավելի ուշ նա ստացել է իր հայտնի Թոբի Քավանի դերը «Հմայիչ խաբեբաները» հեռուստասերիալում՝ խաղալով Սպենսեր Հաստինգի (Տրոյան Բելիսարիո) հետ, որը հեռարձակվել է ABC Family կողմից։ 2013 թվականին նա «Ես ատում եմ իմ աղջկան» ֆիլմում ստանում է Ջեյկի դերը։
2013 թվականին նա նկարահանվել է Տեմար Մալաքեի «Karma's Not Pretty» տեսահոլովակում։
2015 թվականին նա հրատարակել է «life.love.beauty» անունով գիրքը։


== Ֆիլմագրություն ==


== Մրցանակներ եւ նոմինացիաներ ==


== Ծանոթագրություններ ==


== Արտաքին հղումներ ==
Кигэн Аллен Թվիթթերում
Кигэн Аллен Ինստագրամում
Պրեսբիտերականներ

Պրեսբիտերականներ (երիցականներ), կալվինականության հետևորդներ՝ առաջացած Շոտլանդիայում, 16-րդ դարում. կուսակցություն 17-րդ դարում՝ անգլիկան հեղափոխության շրջանում։
Հիմնադիրը Ժան Կալվինի աշակերտ Ջոն Նոքսն է։ Պրեսբիտերական եկեղեցին պետական եկեղեցի է դարձել Շոտլանդիայում (1592), Անգլիայում (1644)։ Որպես կուսակցություն՝ պրիսբետականները 17-րդ դարի 60-ական թվականների վերջին հեռացել են քաղաքական ասպարեզից։ Պրեսբետերականները Ինղեպենղենաների (կոնգրեգացիոնալիստներ) հետ միասին կազմել են պուրիտանության միմյանց թշնամի՝ չափավոր և արմատական խմբավորումները։
Պրիսբետականների բարձրագույն մարմինը պրեսբիտերիումն է, որն ունի օրենսդիր, գործադիր և դատական գործառույթներ։ Պրիսբիտերականները Մեծ Բրիտանիայում, Հյուսիսային և Հարավային Ամերիկաների որոշ երկրներում և այլն։ Պրիսբիտերականները և Ռեֆորմականները 1875 թվականին ստեղծել են իրենց միավորումը։


== Տես նաև ==
Անգլիական հեղափոխություն (1640-1660)
(4826) Վիլհելմս

(4826) Վիլհելմս (անգլ.՝ Wilhelms), աստերոիդ աստերոիդների հիմնական գոտում։ Հայտնաբերվել է 1988 թվականի մայիսի 11-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 2,378113 ա. մ., առավելագույնը մոտենում է 1,9188 ա. մ. հեռավորության վրա և հեռանում 2,8374 ա. մ.։ Արեգակի շուրջ մեկ ամբողջական պտույտ է կատարում 1339,51 երկրային օրվա ընթացքում, իր ուղեծրով շարժվելով միջինում 0,268754 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 25,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4826) Վիլհելմս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռևազ Նատաձե

Ռևազ Գրիգորիի Նատաձե (վրաց.՝ რევაზ ნათაძე, հոկտեմբերի 29 (նոյեմբերի 11), 1903 - նոյեմբերի 11, 1984(1984-11-11), Թբիլիսի, Վրացական ԽՍՀ, ԽՍՀՄ), վրացի հոգեբան, մանկավարժ, հասարակական գործիչ։ Հոգեբանական գիտությունների դոկտոր (1939 թվական), պրոֆեսոր (1940 թվական)։
Վրացական ԽՍՀ ԳԱ իսկական անդամ (1955 թվական), ԽՍՀՄ ՄԳԱ թղթակից անդամ (1957 թվական)։ Վրացական ՍՍՀ գիտությունների վաստակավոր գործիչ։ Թբիլիսիի համալսարանի հոգեբանության ամբիոնի վարիչ (1950 թվականիցից), Վրացական ՍՍՀ ԳԱ Դ․ Ն․ Ուզնաձեի անվան հոգեբանության գենետիկական հոգեբանության ինստիտուտի գենետիկական հոգեբանության բաժնի վարիչ (1941-1961 թվականներին)։ Նատաձեն ուսումնասիրել է ընդհանուր (ըմբռնման և պատրանքի, մտածողության և երևակայության), մանկավարժական (հասկացությունների և գիտելիքների ձևավորման), թատերական (կերպարների մարմնավորման) հոգեբանության գործնական և տեսական հարցեր։ Առանձնապես հայտնի են ըմբռնման կայունության և երևակայության դիրքորոշումային գործողության վերաբերյալ Նատաձեի հետազոտությունները։
Լարվիկ

Լարվիկ (նորվ.՝ Larvik), կոմունա Նորվեգիայի Թագավորության հարավային հատվածում, վարչականորեն՝ Վեստֆոլդի ֆյուլքեում։


== Աշխարհագրություն ==
Լարվիկը գտնվում է Նորվեգիայի հարավում։ Գտնվում է թագավորության մայրաքաղաք Օսլոյից 105 կմ հեռավորության վրա՝ դեպի հարավ-արևմուտք։
Կոմունայի տնտեսության գերակա ճյուղը հանդսիանում է գյուղատնտեսությունը, սակայն զարգացած է նաև սպասարկման ոլորտն ու արդյունաբերությունը։
Զարգացած է զբոսաշրջությունը։ Լարվիկ կոմունան զբաղեցնում է 535 կմ քառակուսի տարածք։


== Բնակչություն ==

Ըստ 2007 թվականի մարդահամարի տվյալների՝ Լարվիկի բնակչությունը կազմում է 41,723 մարդ։ Հիմնական բնակիչները նորվեգացիներն են։
Բնակչության շրջանում տարածված է բուկմոլ լեզուն, որը ձևավորվել է ձևավորվել է դանիերենի հիմքի վրա։ Բնակչության խտությունը կազմում է 82 մարդ/կմ քառ.: Բնակչության թվով Նորվեգիայում 19-րդն է։


== Ծանոթագրություններ ==
Անիսա Ռավդա Նաջար

Անիսա Ռավդա Նաջար (արաբ․՝ أنيسة روضة نجار‎‎, հունիսի 26, 1913(1913-06-26), Բեյրութ, Լիբանան - հունվարի 15, 2016(2016-01-15)), լիբանանցի ֆեմինիստ և կանանց իրավունքների ակտիվիստ։ «Գյուղերի բարեկեցության հասարակություն» կազմակերպության համահիմնադիր ու ցկյանս անդամ։


== Վաղ տարիներ ==
Անիսա Ռավդան (ի ծնե անունը՝ «Ռաուդա» կամ «Ռավդա») ծնվել է Բեյրութում՝ կալավածատիրոջ և դեղագործի՝ Սալիմ Անիս Ռավդայի և Զալֆա Ամինե Նաջարի ընտանիքում։ Նրա կրտսեր քույրը՝ Սալուա Ռաուդա Չուքիրը, հայտի նկաչուհի և քանդակագործ է։
Սովորել է Բեյրութի կանանց քոլեջում, ապա՝ Բեյրութի ամերիկյան համալսարանում, որն ավարտել է 1936 թվականին՝ ուսումնասիրելով հասարակագիտություն և կրթություն։


== Գործունեություն ==
Նաջարի գործունեությունը կապված է գյուղական համայնքի զարգացման և կանանց կյանքի բարելավմանը։ Նա գյուղական ընտանիքների համար ստեղծել է դպրոցներ և կլինիկաներ։ 1953 թվականին Էվելին Բուստրոսի հետ հիմնել էր «Գյուղերի բարեկեցության հասարակություն» կազմակերպությունը, որի նպատականը Լիբանանի գյուղացի կանանց գրագիտության մակարդակի բարձրացումն էր և նրանց տնտեսական հնարավորություններով զինելը։ Նա ստեղծել էր հավաստագիր՝ «Գյուղական տարածություն», որը խթան կհանդիսաներ, որպեսզի գյուղացի կանայք մասնակցեն հասարակության գրագիտության, երեխաների խնամքի, սննդի, հիգիենայի և գյուղատնտեսության ոլորտի գործնական սեմինարներին։ Շուտով ծրագիրը ընդրալյնվել էր՝ ներառելով բովանդակային այնպիսի թեմաներ, ինչպիսիք են գրականությունը, քաղաքականությունը, երաժշտությունը և կրոնը։ Նա եղել է Լիբանանի կանանց խորհրդի քարտուղար, 1948 թվականից Դրուժ մանկատան գլխավոր քարտուղար։ Նա նաև օգնել է հիմնել Լիբանանի «Լավ տնային տնտեսություն» լիգան։
Լիբանանից դուրս՝ Երկրորդ համաշխարհային պատերազմի ժամանակ, եղել է Իրաքի՝ աղջիկների համար նախատեսված երկու դպրոցի տնօրեն։ Կանանց վերաբերյալ միջազգային համաժողովների ժամանակ նա փորձառու պատվիրակ է, որտեղ ներկայացնում էր լիբանանցի կանանց դրությունը (ներառյալ ՅՈՒՆԵՍԿՕ-ի միջոցառումները)։ 1985 թվականին Նայրոբիում մասնակցել է Կանանց միջազգային կոնֆերանսին, իսկ 1995 թվականին Բեյջինում մասնակցել է Կանանց միջազգային չորրորդ համաժողովին։ 1961 թվականին օգնել է հիմնադրել «Հանուն խաղաղության և ազատության կանանց միջազգային լիգայի» լիբանանյան մասնաճյուղը, և 1977-1983 թվականներին եղել է այդ կազմակերպության փոխնախագահը։
2014 թվականին՝ Նաջարի 100-րդ տարելիցի ժամանակ, շրջանառության մեջ է մտել Նաջարի դեմքով և իր անունով փոստային նամականիշը։ Նա երկու անգամ արժանացել է Լիբանանի երախտիքի մրցանակի։


== Անձնական կյանք ==
1944 թվականին ամուսնացել է գյուղատնտես Ֆոուադ Ամինե Նաջարի հետ, որը 1959 թվականին դարձել էր Գյուղատնտեսության նախարար։ Նրանք ունեցել են երեք երեխա, որոնք բոլորը մեծանալով դարձել էին գյուղատնտեսական ինժեներ։ Այրիացել է 1992 թվականին, երբ Ֆոուադն ավտովթարի էր ենթարկվել։ 2016 թվականին՝ մահկանացուն կնքելու ժամանակ, նա գրեթե 103 տարեկան էր։


== Ծանոթագրություններ ==


== Արտաքին հղումներ ==
Անիսա Ռավդա Նաջարի՝ 2012 թվականի լուսանկարը(չաշխատող հղում)
Նիժնիե Սինևցի

Նիժնիե Սինևցի (ուկրաիներեն՝ Нижні Синівці), գյուղ Ուկրաինայի Չեռնովցիի մարզի Գլիբոկայայի շրջանում։
2001 թվականի տվյալներով Նիժնիե Սինևցի գյուղում բնակվում էր 984 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լիլի Ռեյնհարթ

Լիլի Պաուլինա Ռեյնհարթ (անգլ.՝ Lili Pauline Reinhart, սեպտեմբերի 13, 1996(1996-09-13), Քլիվլենդ, Օհայո, ԱՄՆ, ԱՄՆ), ամերիկացի դերասանուհի և երգչուհի։ Առավել հայտնի է Ռիվերդեյլ հեռուստասերիալում Բեթի Կուպերի դերով։


== Կենսագրություն ==
Լիլի Ռեյնհարթը ծնվել է 1996 թվականի սեպտեմբերի 13-ին՝ ԱՄՆ-ի Օհայո նահանգի Քլիվլենդ քաղաքում։ 12 տարեկանից սկսել է խաղալ թատրոնում։
2016 թվականի փետրվարի 9-ին Ռեյնհարթը ընտրվել է Ռիվերդեյլ հեռուստասերիալում՝ Բեթի Կուպեր դերի համար։ Ավելի վաղ նկարահանվել է «Ջեկի փրկությունը» ֆիլմում, որը ցուցադրվել է 2014 թվականին՝ FOX հեռուստաալիքով։
Լիլին նկարահանվել է նաև «Օրենք և կարգուկանոն։ «Հատուկ ջոկատ» հեռուստասերիալի մեկ էպիզոդում, «Լավ հարևան», «Միս Սթիվենս», «Ընդմիշտի վերջը», «Գիփսոնբուրգ», «Ամռան թագավորները», «Չի թափահարել, այլ սուզվել է», «Լիլիթ» ֆիլմերում կատարել է գլխավոր դերերը։
2017 թվականի փետրվարի 10-ին հայտարարվել է, որ Լիլին նկարահանվելու է «Գալվեսթոն» ֆիլմում՝ Բեն Ֆոսթերի և Էլ Ֆենինգի հետ միասին։
2019 թվականին հայտարարվել է այն մասին, որ դերասանուհին Քարդի Բիի և Ջեյ Լոի հետ միասին նկարահանվում է «Մերկապարուհիները» ֆիլմում։


== Անձնական կյանք ==
2017 թվականից Լիլին հանդիպում է «Ռիվերդեյլ» հեռուստասերիալի խաղընկեր Քոուլ Սփրոուսի հետ։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==
Բրտանոց (ձորակ)

Բրտանոց, ձորակ Հայկական լեռնաշխարհում, նրա հյուսիսային կողմում, Թովուզ գետի ավազանում։ Շրջակայքում կան պղնձի հանքավայրեր, որոնք չեն արդյունահանվում։


== Ծանոթագրություններ ==
Սեն Դենի Մեզոնսել

Սեն Դենի Մեզոնսել (ֆր.՝ Saint-Denis-Maisoncelles), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 101 մարդ, բնակչության խտությունը` 42.80 մարդ/կմ²։ Բնակավայրը զբաղեցնում է 2.36 կմ² տարածք։
2016 թվականի հունվարից Բոլիե, Լը Բենի Բոկաժ, Բյուր լե Մոն, Կամպո, Կարվիլ, Էտուվի, Լա Ֆերիեռ Արան, Լա Գրավրի, Մալուե, Մոնտամի, Մոն Բերտրան, Մոնշովե, Լը Ռեկյուլե, Սենտ Մարի Լոմոն, Սեն Մարտեն դը Բեզաս, Սեն Մարտեն Դոն, Սենտ Ուան դե Բեզաս, Սեն Պիեռ Տարանտեն և Լը Տուրներ համայնքների հետ միասին հանդիսանում է Սուլևր ան Բոկաժ համայնքի մաս։


== Աշխարհագրություն ==
Գտնվում է Փարիզ քաղաքից 240 կմ արևմուտք, Կան քաղաքից` 45 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 61 աշխատունակ (15-64 տարեկան)  բնակիչ, որոնցից ակտիվ էին 48-ը, իսկ ոչ ակտիվները` 13։ Ակտիվության ցուցանիշը կազմում է 78,7 %։ 48 աշխատունակ մարդկանցից աշխատել է 40 անձ (25 տղամարդ և 15 կին)։ Գործազուրկ են եղել 8 անձ (4 տղամարդ և 4 կին)։ 13 անաշխատունակներից 2-ը եղել են աշակերտներ կամ ուսանողներ, 8-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կարգալի Ներքին

Կարգալի Ներքին, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում կամ Էրզրումի վիլայեթի Քղիի գավառակում։ Գտնվում էր Բալու քաղաքից 35 կմ հյուսիս-արևելք` լեռնալանջին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ալեքսանդրովսկի (Սալսկի շրջան)

Անվան այլ կիրառումների համար տե՛ս՝ Ալեքսանդրովսկի (այլ կիրառումներ)Ալեքսանդրովսկի (ռուս.՝ Александровский), գյուղ Ռուսաստանի Ռոստովի մարզի Սալսկի շրջանում։ Մտնում է Իվանովսկի գյուղական համայնքի կազմի մեջ։
Մորատո (Ուրուգվայ)

Մորատո (իսպ.՝ Morató), բնակավայր Ուրուգվայի հարավարևելյան մասում, Պայսանդու դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 218 մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==


== Արտաքին հղումներ ==
Карта Морато
Իզրաս

Իզրաս  (ռուս.՝ Израсс), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արամ Խաչատրյան (մանկավարժ)

Արամ Արշակի Խաչատրյան (1910, Արտաշատի շրջան - անհայտ), հայ մանկավարժ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների մասնակից։


== Կենսագրություն ==
Արամ  Խաչատրյանը ծնվել է 1910 թվականին, Արտաշատի շրջանի Ներքին Դվին գյուղում։ Սկզբնական կրթությունն ստացել է հայրենի գյուղի դպրոցում, ավարտել է Արտաշատի մանկավարժական տեխնիկումը և անցել մանկավարժական աշխատանքի Հայարդկոոպի կադրերի պատրաստման դպրոցում՝ որպես հայոց լեզվի և գրականության ուսուցիչ։ 1938 թվականին ավարտել է ռուսական երկամյա ուսուցչական ինստիտուտն ու մեկնել Աբովյանի շրջան։ Ռուսաց լեզու և գրականություն է դասավանդել Կոտայքի դպրոցում, որտեղից էլ զորակոչվել է բանակ։ 
Խաչատրյանը զինվորական դասընթացներ է անցել Վրաստանի Մախարաձե քաղաքում, ստացել է սերժանտի կոչում, մեկնել գործող բանակ, 390-րդ հայկական դիվիզիայի կազմում մասնակցել է Կերչի ազատագրմանը, վիրավորվել է, ապաքինվելուց հետո վերադարձել գործող զորամաս։ Մասնակցել է Ուկրաինայի մի շարք գյուղերի ու քաղաքների ազատագրմանը, վիրավորվել է, բայց մնացել է շարքերում, մասնակցել Բելոռուսիայում ծավալված մարտերին, Սլուցկ քաղաքի ազատագրման համար։ Մարտերից մեկում վիրավորվել է, ուղարկվել հոսպիտալ։ Ապաքինվելուց հետո զորացրվել է։ Մարտերում ցուցաբերած խիզախության համար Խաչատրյանը պարգևատրվել է «Հայրենական պատերազմի 1-ին աստիճանի շքանշանով, «Արիության համար» և մի շարք ուրիշ մեդալներով։
Զորացրվելուց հետո Խաչատրյանն աշխատել է մայրաքաղաքի մի շարք դպրոցներում։


== Պարգևներ ==
«Հայրենական պատերազմի 1-ին աստիճանի շքանշան
«Արիության համար» մեդալ


== Ծանոթագրություններ ==
Շմիրի (գյուղ, Ռուդնյանսկի շրջան)

Շմիրի (ռուս.՝ Шмыри), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 74 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոթող

Կոթող, ուղղաձիգ կանգնեցրած քարե քառանիստ, բազմանիստ, կլոր սյուն կամ տախտակ է, որն ունի հիմնականում հիշատակային նշանակություն։ Ծագել է ուղղաձիգ կանգնեցված բրոնզեդարյան խորհրդանիշ մենհիրներից։ Ժամանակի ընթացքում քարագործության զարգացման հետ կոթողները ծածկվել են պատկերաքանդակներով և արձանագրություններով (հիերոգլիֆ, սեպագիր)։ Կոթողների պաշտամունքային նշանակությունը երբեմն արտահայտվել է կենդանակերպ (հայկական վիշապները), երբեմն մարդակերպ (ուրարտական կուռքերը)։ Խորհրդանշական նմանատիպ կոթողներ հայտնի են Հին Արևելքում (Եգիպտոս, Բաբելոն, Ասորեստան և այլն), որոնց վառ օրինակը Աքսումի մոնումենտալ ստելաներն են։


== Կոթողները Հայկական լեռնաշխարհում ==
Հայկական լեռնաշխարհի կոթողների հիմնումն ու պաշտամունքը հատուկ է ուրարտական շրջանին, որ հայտնի է Ալթըն- Թեփեի պեղումների նյութերից։ Վանի ուրարտական կոթողների սեպագիր արձանագրությունները ունեն պաշտոնական ռազմազեկուցային բովանդակություն և ժամանակի պետական ու շինարարական գործունեության մասին կարևոր աղբյուրներ են։ Արտաշես Ա -ի հողային ռեֆորմի առթիվ կանգնեցված արամեական արձանագրությամբ քարետախտակ կոթողները սահմանաբաժան դեր են կատարել։ Այս հին հայկական «արձանները» 301 թվականին քրիստոնեության ընդունումից հետո հիմք են հանդիսացել հուշարձանների կազմավորման համար։
IV - VII դարերում կանգնեցվում են բազմաթիվ պատկերազարդ, նուրբ հյուսվածքային ստելաներ, սյունակոթողներ և կամարակապ կառույցներ։ Հաճախ ստելաները և այլ կոթողները ավարտվում են ազատ թևերով ծավալուն խաչերով, որ փոխարինում է անտիկ շրջանի կոթողը պսակող քանդակին։ Այս խաչերը հիմք են ծառայել VIII- IX դարերի նոր տիպի կոթողի՝ խաչքարի ստեղծմանը։ 


== Տես նաև ==
Գավազան (Տաթևի վանք)


== Արտաքին հղումներ ==
Խաչքարը որպես կոթող
Մոնտեկորիչե

Մոնտեկորիչե (իտալերեն՝ Montecorice), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 2475 մարդ, բնակչության խտությունը կազմում է 118 մարդ/կմ²։ Զբաղեցնում է 22,13 կմ² մակերես։ Փոստային ինդեքս՝ 84060, հեռախոսային կոդ՝ 0974։


== Ծանոթագրություններ ==
Յանաուլ (այլ կիրառումներ)

Յանաուլ, կարող է վերաբերել՝

Յանաուլ - գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Յանաուլ - գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Յանաուլ - գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Յանաուլ - գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Հովսեփ Միրզայան

Միրզայան Հովսեփ (1868, Համադան, Իրան - 1935, Թեհրան), իրանահայ պետական, մշակութային գործիչ, թարգմանիչ։ Սովորել է Նոր Ջուղայի հայկական դպրոցում։


== Գործունեությունը ==
1900 թ.-ից պաշտոնավարել է Իրանի ֆինանսների մինիստրությունում (1927 թ.-ից՝ լիազոր կառավարչի հատուկ օգնական)։ Ընտրվել է Իրանի մեջլիսի պատգամավոր (1910-11 թթ., 1915 թ., 1923 թ.)։ Տիրապետել է անգլերենին, ֆրանսերենին, պարսկերենին։ Բնագրից թարգմանել է Ջորջ Բայրոնի («Ծովահենը», «Չայլդ Հարոլդ»), Հենրի Լոնգֆելլոյի («Կյանքի սաղմոսը»), Վալտեր Սքոթի («Կղզիների լորդը», «Լճի լեդին»), Վիկտոր Հյուգոյի («Նապոլեոն Երկրորդ») և այլոց ստեղծագործություններից, որոնք լույս են տեսել հայկական պարբերականներում («Մուրճ», «Նոր հոսանք» և այլն)։ Պարսկերենից կատարած թարգմանությունների մի մասը ամփոփել է Օմար Խայամի «Բաբա Թահեր և զանազան» (1923 թ.) ժողովածուում, որտեղ զետեղել է նաև առաջաբան-ուսումնասիրություն Օմար Խայամի ստեղծագործության մասին։ Միրզայանի թարգմանությամբ 1963 թ.-ին Թեհրանում լույս է տեսել Օմար Խայամի «Քառյակներ» ժողովածուն։
Պասու դի Կամարաժիբի

Պասու դի Կամարաժիբի (պորտ.՝  Passo de Camaragibe), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Լիտորալ Նորտի Ալագոանուի գավառի կազմի մեջ։ Բնակչությունը կազմում է 14 763 մարդ՝ 2010 թվականի տվյալներով։ Գրավում է 244,473 կմ2 տարածք։ Բնակչության խտությունը՝ 60,39 մարդ/կմ²։
Քաղաքի տոնը նշվում է հուլիսի 14-ին։


== Պատմություն ==
Քաղաքը հիմնադրվել է 1856 թվականին։
Խաչատուր Սողոմոնյան

Խաչատուր Սողոմոնյան (1940, Սալոնիկ, Հունաստան - 1999, Լոս Անջելես, Կալիֆոռնիա, ԱՄՆ), հայ թառահար և խմբավար։


== Կենսագրություն ==
Խաչատուր Սողոմոնյանը ծնվել է 1999 թվականին Հունաստանի Սալոնիկ քաղաքում։ Կոմիտաս վարդապետի ազգականներից է։
1946 թվականին ընտանիքի հետ ներգաղթել է Հայաստան։ 12 տարեկանում սկսել է թառ նվագել սովորել քամանչահար Խաչատուր Ներսիսյանից։ 1960 թվականին ավարտել է Ռոմանոս Մելիքյանի անվան երաժշտական ուսումնարանի ժողովրդական նվագարանների բաժնի թառի մասնագիտական բաժնի թառի դասարանը (դասատու՝ Շ. Բեգլարյան)։
1960-1963 թվականներին եղել է Արև Բաղդասարյանի ղեկավարած՝ երգի և պարի անսամբլի թառահարը։ 1962-1970 թվականներին սովորել է Երևանի Կոմիտասի անվան կոնսերվատորիայի խմբավարական բաժնում Մարտին Մազմանյանի մոտ։ 1970-1978 թվականներին եղել է Երևանի Հակոբ Պարոնյանի անվան երաժշտական կոմեդիայի թատրոնի երգչախմբի ղեկավարը։ 1975-1979 թվականներին ղեկավարել է Ե. Սահառունու անվան երգի-պարի անսամբլը։ 1978 թվականին ղեկավարել է Երևանի Սուրբ Սարգիս եկեղեցու երգչախումբը։


== Ծանոթագրություններ ==
Լուսաթառիճ

Լուսաթառիճ, քաղաք Մեծ Հայքի Չորրորդ Հայք աշխարհի Գորեք գավառում, իսկ հետագայում գյուղ Արևմտյան Հայաստանում, Խարբերդի վիլայեթի Չարսանջակի գավառակում։ Գտնվում էր Եփրատի ձախ կողմում, Արածանիի միախառնման վայրում։


== Պատմություն ==
1915 թվականի Մեծ եղեռնի ժամանակ բնակիչները բռնությամբ տեղահանվեցին, նրանցից շատերը զոհվեցին։ Փրկվածները տարագրվել են օտար երկրներ։


== Բնակչություն ==
1872-1873 թվականներին ուներ 20 տուն հայ և 2 տուն քուրդ, իսկ 1915 թվականին՝ 30 տուն հայ և 10 տուն քուրդ բնակիչ։


== Տնտեսություն ==
Զբաղվում էին երկրագործությամբ և անասնապահությամբ։


== Պատմամշակութային կառույցներ ==
Լուսաթառիճն ուներ Ս. Հակոբ անունով եկեղեցի։ Մոտակայքում գտնվում էր Քառասուն Մանկունք ավերված վանքը։


== Կրթություն ==
Ս. Հակոբ եկեղեցուն կից գործում էր հայկական վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Էր (Արդենների գավառ)

Էր (ֆր.՝ Aire), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2014 թվականի դրությամբ կազմում է 217 մարդ, բնակչության խտությունը` 34.50 մարդ/կմ²։ Բնակավայրը զբաղեցնում է 6.29 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հյուսիս-արևելք, Շալոն ան Շամպայն քաղաքից 65 կմ հյուսիս, Շառլվիլ Մեզիեր քաղաքից 55 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 139 աշխատունակ (15-64 տարեկան) բնակիչ, որոնցից ակտիվ էին 105-ը, իսկ ոչ ակտիվները` 34։ Ակտիվության ցուցանիշը կազմում է 75,5 %։ 105 աշխատունակ մարդկանցից աշխատել է 94 անձ (54 տղամարդ և 40 կին)։ Գործազուրկ են եղել 11 անձ (5 տղամարդ և 6 կին)։ 34 անաշխատունակներից 10-ը եղել են աշակերտներ կամ ուսանողներ, 12-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պրոլետարսկոե (գյուղ, Վոլչանսկի շրջան)

Անվան այլ կիրառումների համար տե՛ս՝ ՊրոլետարսկոեՊրոլետարսկոե (ուկրաիներեն՝ Пролетарське), գյուղ Ուկրաինայի Խարկովի մարզի Վոլչանսկի շրջանում։ Բնակավայրը նախկինում նաև անվանվել է Լոսևկա։ Հիմնադրվել է 1670 թվականին։
2001 թվականի տվյալներով Պրոլետարսկոե գյուղում բնակվում էր 275 մարդ։ Բնակավայրը զբաղեցնում է 1,69 կմ² տարածք։ Բնակչության խտությունը կազմում էր 162,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դինորֆիններ

Դինորֆիններ (անգլ.՝ dynorphins, Dyn), ներսածին մորֆինանման նյութերի (ներսածին օպիատներ) դաս, առաջանում են պրոդինորֆինից։ Վերջինիս տրոհման արդյունքում առաջանում են բազմաթիվ ակտիվ նյութեր՝ դինորֆին A, դինորֆին B, α/β-նեոէնդորֆին։ Պրոդինորֆին պարունակող նեյրոնի ապաբևեռացումը խթանում է պրոդինորֆինի տրոհման համար պատասխանատու PC2-կոնվերտազին, որը տեղի է ունենում սինապսային վերջույթների սինապսային բշտերում։ Հաճախ պրեդինորֆինն ամբողջությամբ չի տոհվում, որի արդյունքում առաջանում է այսպես կոչված «խոշոր դինորֆին» (անգլ.՝ big dynorphin), կազմված 32 ամինաթթվային մնացորդներից, որը ներառում է դինորֆին A և դինորֆին B։
Դինորֆին A-ն, դինորֆին B-ն և խոշոր դինորֆինը ներառում են մեծ քանակությամբ ամինաթթվային մնացորդներ, մասնավորապես լիզին, արգինին։ Լայնորեն տարածված են կենտրոնական նյարդային համակարգում, սակայն առավել շատ հանդիպում են հիպոթալամուսում, վարոլյան կամրջում, երկարավուն ուղեղում, միջին ուղեղում և ողնուղեղում։ Դինորֆինները պահեստավորվում են խոշոր (80—120 նմ) բշտիկներում, որոնք տարբերվում են սովորոկան սինապսային բշտերից նրանով, որ առաջինների էկզոցիտոզի համար հարկավոր է հզոր և երկարատև գրգռիչ։


== Բացահայտում ==
Դինորֆիների ֆունկցիաներն առաջին անգամ բացահայտվեցին Գոլդշտեյնի լաբորատորիայում, որտեղ ուսումնասիրում էին օփիոիդային պեպտիդները։ Նրանք խոզի հիպոֆիզում հայտնաբերեցին օփիոիդային պեպտիդ, ոը դժվար էր անջատվում։ Արհեստական սիթեզից հետո նրանք նկատեցին, որ այս նյութը բավականին հզոր օփիոիդային պեպտիդ է և անվանեցին դինորֆին (հուն․՝ δύνᾰμις` «ուժ»)։


== Ազդման մեխանիզմ ==
Դինորֆիններն ակտիվացնում են κ-օփիոիդային ընկալիչները։ Տարբերակվել են κ-ընկալիչների երկու տեսակ՝ Κ1 և Κ2։ Դինորֆինները որոշ չափվ ազդում են նաև μ-օփիոիդային ընկալիչների վրա, δ-օփիոիդային ընկալիչների և գլյուտամատի NMDA-ընկալիչների վրա։ Տարբեր դինորֆիներ տարբեր ընտրողական հատկություններ ունեն վերոհիշյալ ընկալիչների նկատմամբ։


== Հատկություններ ==
Դինորֆինների հիմնական ֆունկցիան ցավի զգացողության թուլացումն է։ Նրանց քանակը բարձրանում է սթրեսի, ցավի, հուզմունքի, արտակարգ իրավիճակներում։ Սրանով է մասամբ բացատրվում սթրեսի ժամանակ ախորժակի կայուն բարձրացումը։ Դինորֆիններն ազդում են նաև ախորժակի վրա՝ բարձրացնելով այն։


== Ծանոթագրություններ ==
Չաստուշկա

Չաստուշկա (ռուսերեն՝ Часту́шка) - ռուսական ժողովրդական քնարերգության տարածված տեսակներից մեկը։
Սովորաբար բաղկացած է չորս տողից։ Լինելով կյանքի երևույթների անմիջական արձագանքը, չաստուշկաները ստեղծվում են շատ բազմազան թեմաներով՝ հասարակական-քաղաքական կյանք, սեր, կենցաղ, աշխատանք, բնություն և այլն։ Մեծ մասամբ ունեն երգիծական, կատակախառն բնույթ, կատարվում են երգի ուղեկցությամբ։


== Աղբյուրներ ==


== Արտաքին հղումներ ==
Չաստուշկա բառերը (ռուսերեն)
Կրեշչատիկ (գյուղ, Զաստավնայի շրջան)

Անվան այլ կիրառումների համար տե՛ս՝ ԿրեշչատիկԿրեշչատիկ (ուկրաիներեն՝ Хрещатик), գյուղ Ուկրաինայի Չեռնովցիի մարզի Զաստավնայի շրջանում։
2001 թվականի տվյալներով Կրեշչատիկ գյուղում բնակվում էր 905 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)